একজন শিশুকে নিজের সন্তান দাবী করে দুইজন মায়ের রাজার দরবারে নালিশ দেওয়ার গল্পটা কে না জানে ? কিন্ত সেইটা ছিল শুধুই গল্প । বাস্তবেও যে এমন ঘটনা ঘটতে পারে, সে কথা কি কেউ কোনদিন কল্পনা করতে পেরেছে ? গল্পের সেই শিশুটি রাজার বিচক্ষনতায় শেষ পর‍্যন্ত তার আসল মাকে খুজে পেয়েছিল কিন্ত বাস্তবের ঘটনায় বিগত কুড়ি বছরেও কি আমরা এদেশের অতিমাত্রায় সহজ-সরল জনগন আমাদের আসল মাকে খুজে পেয়েছি ? মায়ের জাতি বলে সেই সময় আমরা তাদের যোগ্যতা নিয়েও কোন প্রশ্ন তুলিনি পাছে নিজ মায়ের অপমান হয় মনে করে । আমাদের সর্বসাধারনের একটা দৃঢ় বিশ্বাস ছিল‍‍ যে, আর‍ যা ই হোক মাতৃত্বের গুনের অধিকারিনীরা তাদের সন্তানদের প্রতি কোনরুপ দায়িত্বহীন আচরন করতে পারে না যা সর্বজন কর্তৃক বিদীত । কিন্ত আমাদের আশায় গুড়েবালি । রাষ্ট্রীয় ক্ষমতা এমনই এক জিনিস, যা একজন নারীর স্বত:সিদ্ধ নারীত্ববাদকেও আমূল বদলে দিতে পারে এক নিমিষেই । কেড়ে নিতে পারে নারী পরিচয়দানকারী সাধারন বিশেষনগুলিও ।